
ŠAKIŲ RAJONO SAVIVALDYBĖS  TARYBA

SPRENDIMAS
DĖL KUDIRKOS NAUMIESČIO VINCO KUDIRKOS GIMNAZIJOS VIDAUS STRUKTŪROS PERTVARKYMO
 

2009 m. vasario 26 d. Nr. T-51
Šakiai

 

                    Savivaldybės taryba, vadovaudamasi Lietuvos Respublikos vietos savivaldos  įstatymo (Žin.,1994, Nr.55-1049; 2008, Nr. 113-4290) 16  str. 4 d., Vyriausybės  2004 m. birželio 14 d. nutarimu Nr. 745 (Žin., 2004, Nr. 95-3509) patvirtintų Mokyklų, vykdančių formaliojo švietimo programą, tinklo kūrimo taisyklių 29 p. ir atsižvelgdama į Kudirkos Naumiesčio Vinco Kudirkos gimnazijos direktoriaus 2009 m. vasario 3 d. prašymą  Nr. 116, n u s p r e n d ž i a:

                            1. Pertvarkyti Kudirkos Naumiesčio Vinco Kudirkos gimnazijos vidaus struktūrą, nuo 2009 metų birželio 22 d., pasibaigus 2008/2009 mokslo metų ugdymo procesui, nevykdant Panovių pagrindinio ugdymo skyriuje pagrindinio ugdymo programos antros pakopos (9-10 klasės). 

2. Vykdyti nuo 2009/2010 mokslo metų Kudirkos Naumiesčio Vinco Kudirkos gimnazijos Panovių pagrindinio ugdymo skyriuje ugdymo procesą pagal pagrindinio ugdymo programos pirmąją pakopą (1-8 klasės).

  3. Įpareigoti Kudirkos Naumiesčio Vinco Kudirkos gimnazijos direktorių Romą Eikevičių:



3.1.  ne vėliau kaip prieš tris mėnesius iki skyriaus pertvarkymo apie tai raštu pranešti kiekvienam Panovių pagrindinio ugdymo skyriaus 8-9 klasių mokiniui ir jo tėvams (globėjams, rūpintojams);



3.2. įspėti atleidžiamus darbuotojus ir su jais atsiskaityti įstatymų nustatyta tvarka.

 Meras                                                                                             
Juozas Bertašius

